ข้อบังคับการประปานครหลวงข้อบังคับการประปานครหลวงฉบับที่ ๑๑๐ว่าด้วยหลักเกณฑ์การปฏิบัติเกี่ยวกับความรับผิดทางละเมิดกรณีพนักงานหรือลูกจ้างกระทำละเมิดต่อบุคคลภายนอกพ.ศ. ๒๕๔๑[๑] โดยที่ได้มีการตราพระราชบัญญัติความรับผิดทางละเมิดของเจ้าหน้าที่พ.ศ. ๒๕๓๙ ขึ้น และคณะรัฐมนตรีได้มีมติในคราวประชุมเมื่อวันที่ ๑๒ พฤศจิกายน ๒๕๓๙ให้รัฐวิสาหกิจมีระเบียบเกี่ยวกับหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่สำหรับหน่วยงานให้สอดคล้องกับระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ พ.ศ. ๒๕๓๙ซึ่งระเบียบสำนักนายกรัฐมนตรีฉบับดังกล่าวกำหนดให้ใช้บังคับแก่รัฐวิสาหกิจเฉพาะกรณีตามหมวด ๑ คือกรณีเจ้าหน้าที่กระทำละเมิดต่อหน่วยงานของรัฐการประปานครหลวงจึงต้องวางข้อบังคับสำหรับกรณีตามหมวด๒ คือ กรณีเจ้าหน้าที่ของรัฐกระทำละเมิดต่อบุคคลภายนอกดังนั้น อาศัยอำนาจตามความในมาตรา ๒๔ (๔)แห่งพระราชบัญญัติการประปานครหลวง พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติการประปานครหลวง (ฉบับที่ ๓) พ.ศ. ๒๕๒๒คณะกรรมการการประปานครหลวงจึงวางข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับการประปานครหลวงฉบับที่ ๑๑๐ว่าด้วยหลักเกณฑ์การปฏิบัติเกี่ยวกับความรับผิดทางละเมิดกรณีพนักงานหรือลูกจ้างกระทำละเมิดต่อบุคคลภายนอกพ.ศ. ๒๕๔๑ข้อ ๒ ให้ใช้ข้อบังคับนี้ตั้งวันที่ ๑ สิงหาคม ๒๕๔๑เป็นต้นไปข้อ ๓ บรรดาข้อบังคับ ระเบียบ คำสั่งและวิธีปฏิบัติใดในส่วนที่กำหนดไว้แล้วในข้อบังคับนี้หรือซึ่งขัดแย้งกับข้อบังคับนี้ ให้ใช้ข้อบังคับนี้แทนข้อ ๔ ในข้อบังคับนี้ผู้ว่าการ หมายความว่า ผู้ว่าการการประปานครหลวงคณะกรรมการ หมายความว่า คณะกรรมการสอบข้อเท็จจริงความรับผิดทางละเมิดกรณีพนักงานหรือลูกจ้างของการประปานครหลวงกระทำละเมิดต่อบุคคลภายนอกความเสียหาย หมายความว่า ความเสียหายที่เกิดจากการละเมิดอย่างใด ๆแต่ไม่รวมถึงการออกคำสั่งหรือกฎข้อ ๕ในกรณีที่พนักงานหรือลูกจ้างทำให้เกิดความเสียหายต่อบุคคลภายนอกถ้าพนักงานหรือลูกจ้างผู้นั้นเห็นว่า ความเสียหายเกิดขึ้นเนื่องในการที่ตนได้กระทำในการปฏิบัติหน้าที่ให้พนักงานหรือลูกจ้างผู้นั้นแจ้งต่อผู้บังคับบัญชาชั้นต้นโดยไม่ชักช้าและให้ผู้บังคับบัญชาชั้นต้นที่ได้รับแจ้งการเกิดความเสียหายดังกล่าวรายงานตามลำดับชั้นถึงผู้ว่าการข้อ ๖ ในกรณีที่ผู้เสียหายยื่นคำขอให้การประปานครหลวงชดใช้ค่าสินไหมทดแทนให้การประปานครหลวงรับคำขอนั้นและดำเนินการตามข้อบังคับนี้โดยไม่ชักช้าข้อ ๗ เมื่อได้รับรายงานตามข้อ ๕ หรือได้รับคำขอตามข้อ ๖ให้ผู้ว่าการแต่งตั้งคณะกรรมการประกอบด้วย ประธานและกรรมการรวมกันไม่เกิน ๕ คนเพื่อพิจารณาเสนอความเห็นว่าความเสียหายนั้นพนักงานหรือลูกจ้างได้กระทำไปในการปฏิบัติหน้าที่หรือไม่การประปานครหลวงจะต้องรับผิดต่อบุคคลภายนอกซึ่งเป็นผู้เสียหายหรือไม่พนักงานหรือลูกจ้างผู้กระทำให้เกิดความเสียหายจะต้องรับผิดชอบหรือไม่เพียงใดในการแต่งตั้งคณะกรรมการ ให้กำหนดเวลาแล้วเสร็จของการพิจารณาของคณะกรรมการไว้โดยคำนึงถึงอายุความด้วยข้อ ๘ ในกรณีที่ผู้เสียหายฟ้องคดีต่อศาลให้ผู้ว่าการแต่งตั้งคณะกรรมการโดยไม่ชักช้าเว้นแต่ได้มีการแต่งตั้งคณะกรรมการดังกล่าวไว้แล้วและให้ฝ่ายกฎหมายประสานงานกับสำนักงานอัยการสูงสุดเพื่อเตรียมการต่อสู้คดีต่อไปพร้อมทั้งรายงานให้กระทรวงการคลังทราบและปฏิบัติตามคำแนะนำของกระทรวงการคลังข้อ ๙ ในกรณีที่ผู้เสียหายฟ้องคดีต่อศาลถ้าผู้ว่าการเห็นว่าความเสียหายเกิดจากพนักงานหรือลูกจ้างมิได้กระทำในการปฏิบัติหน้าที่หรือเมื่อได้ฟังความเห็นของคณะกรรมการหรือได้รับทราบผลการพิจารณาของกระทรวงการคลังแล้วเห็นว่าความเสียหายเกิดจากพนักงานหรือลูกจ้างมิได้กระทำในการปฏิบัติหน้าที่ให้เรียกพนักงานหรือลูกจ้างผู้นั้นเข้ามาเป็นคู่ความในคดีด้วยข้อ ๑๐ ถ้าผลการพิจารณาของผู้ว่าการยุติเป็นที่สุดว่าความเสียหายเกิดจากพนักงานหรือลูกจ้างได้กระทำในการปฏิบัติหน้าที่จะต้องไม่มีการเรียกพนักงานหรือลูกจ้างเข้ามาเป็นคู่ความในคดีแต่ถ้าผู้เสียหายได้ฟ้องพนักงานหรือลูกจ้างต่อศาลก่อนแล้วหรือมีการเรียกพนักงานหรือลูกจ้างเข้ามาเป็นคู่ความในคดีก่อนแล้วให้ดำเนินการแถลงต่อศาลเพื่อให้พนักงานหรือลูกจ้างมีโอกาสพ้นจากการเป็นคู่ความในคดีและให้การช่วยเหลือทางคดีแก่พนักงานหรือลูกจ้างในระหว่างนั้นด้วยข้อ ๑๑ ในการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ ให้กรรมการที่มาประชุมเลือกกรรมการคนใดคนหนึ่งขึ้นทำหน้าที่แทนมติที่ประชุมให้ถือเสียงข้างมากกรรมการที่ไม่เห็นด้วยกับมติที่ประชุมอาจทำความเห็นแย้งมติที่ประชุมรวมไว้ในความเห็นของคณะกรรมการได้ข้อ ๑๒ ในการปฏิบัติหน้าที่ให้คณะกรรมการมีอำนาจหน้าที่พิจารณาข้อเท็จจริงเกี่ยวกับการกระทำละเมิดโดยตรวจสอบข้อเท็จจริงและรวบรวมพยานหลักฐานทั้งปวงที่เกี่ยวข้องรับฟังพยานบุคคลหรือพยานผู้เชี่ยวชาญและตรวจสอบเอกสารวัตถุหรือสถานที่ให้คณะกรรมการปฏิบัติตามแนวทางการสอบข้อเท็จจริงการทำบันทึกและการรายงานผลที่กระทรวงการคลังกำหนดตามระเบียบสำนักนายกรัฐมนตรีว่าด้วยหลักเกณฑ์การปฏิบัติเกี่ยวกับความรับผิดทางละเมิดของเจ้าหน้าที่ โดยอนุโลมข้อ ๑๓คณะกรรมการต้องให้โอกาศแก่ผู้เกี่ยวข้องหรือผู้ที่อยู่ในข่ายต้องรับผิดได้ชี้แจงข้อเท็จจริงและโต้แย้งแสดงพยานหลักฐานของตนอย่างเพียงพอและเป็นธรรมข้อ ๑๔ เมื่อคณะกรรมการพิจารณาเสร็จแล้วให้เสนอความเห็นไปยังผู้ว่าการ ถ้าผู้ว่าการขอให้ทบทวนหรือสอบสวนเพิ่มเติมให้คณะกรรมการรีบดำเนินการให้เสร็จสิ้นภายในเวลาที่ผู้ว่าการกำหนดความเห็นของคณะกรรมการต้องมีข้อเท็จจริงและข้อกฎหมายที่แจ้งชัดและต้องมีพยานหลักฐานที่สนับสนุนประกอบด้วยความเห็นของคณะกรรมการไม่ผูกมัดผู้ว่าการที่จะมีความเห็นเป็นอย่างอื่นข้อ ๑๕ เมื่อผู้ว่าการได้รับผลการพิจารณาของคณะกรรมการแล้วให้วินิจฉัยสั่งการว่าการประปานครหลวงจะต้องรับผิดต่อบุคคลภายนอกซึ่งเป็นผู้เสียหายหรือไม่พนักงานหรือลูกจ้างผู้กระทำให้เกิดความเสียหายจะต้องรับผิดชดใช้ค่าสินไหมทดแทนที่การประปานครหลวงชดใช้แก่บุคคลภายนอกดังกล่าวแก่การประปานครหลวงหรือไม่และเป็นจำนวนเท่าใด แต่ยังมิต้องแจ้งการสั่งการให้ผู้ที่เกี่ยวข้องทราบให้ผู้ว่าการส่งสำนวนภายใน ๗ วันนับแต่วันวินิจฉัยสั่งการให้กระทรวงการคลังเพื่อตรวจสอบเว้นแต่เป็นเรื่องที่กระทรวงการคลังประกาศกำหนดว่าไม่ต้องรายงานให้กระทรวงการคลังตรวจสอบในระหว่างการพิจารณาของกระทรวงการคลังให้ผู้ว่าการสั่งการให้หน่วยงานที่มีหน้าที่รับผิดชอบตระเตรียมเรื่องให้พร้อมสำหรับการชดใช้ค่าสินไหมทดแทนแก่บุคคลภายนอกซึ่งเป็นผู้เสียหายการออกคำสั่งให้พนักงานหรือลูกจ้างผู้ต้องรับผิดชำระค่าสินไหมทดแทนแก่การประปานครหลวงหรือดำเนินการฟ้องคดีเพื่อมิให้ขาดอายุความถ้ากระทรวงการคลังไม่แจ้งผลการตรวจสอบให้ทราบก่อนอายุความสิ้นสุดไม่น้อยกว่า๖ เดือน ให้ผู้ว่าการมีคำสั่งตามที่เห็นสมควรและแจ้งให้ผู้เกี่ยวข้องทราบข้อ ๑๖ เมื่อกระทรวงการคลังพิจารณาเสร็จแล้วให้ผู้ว่าการมีคำสั่งตามความเห็นของกระทรวงการคลังและแจ้งคำสั่งนั้นให้ผู้ที่เกี่ยวข้องทราบในกรณีที่กระทรวงการคลังเห็นว่า มีผู้ต้องรับผิดให้ผู้ว่าการออกคำสั่งให้ผู้ต้องรับผิดนั้นชำระค่าสินไหมทดแทนหรือฟ้องคดีต่อศาลอย่าให้ขาดอายุความข้อ ๑๗ การแจ้งคำสั่งให้ผู้เกี่ยวข้องทราบตามข้อ ๑๕ และข้อ๑๖ให้แจ้งด้วยว่าผู้นั้นมีสิทธิร้องทุกข์ต่อคณะกรรมการวินิจฉัยร้องทุกข์และฟ้องคดีต่อศาลได้พร้อมกับแจ้งกำหนดอายุความร้องทุกข์และอายุความฟ้องคดีต่อศาลให้ทราบด้วยข้อ ๑๘ในกรณีที่การประปานครหลวงต้องรับผิดต่อบุคคลภายนอกในความเสียหายที่เกิดขึ้นจากการปฏิบัติหน้าที่ของพนักงานหรือลูกจ้างความรับผิดของพนักงานจะมีหรือไม่มีและเพียงใดให้เป็นไปตามหลักเกณฑ์ที่การประปานครหลวงกำหนดโดยการประปานครหลวงจะไล่เบี้ยเอาจากพนักงานหรือลูกจ้างในภายหลังข้อ ๑๙ ในกรณีที่ผู้อยู่ในข่ายต้องรับผิดตายให้รีบดำเนินการตามข้อบังคับนี้โดยอนุโลมเพื่อให้ได้ข้อยุติโดยเร็วและระมัดระวังอย่าให้ขาดอายุความมรดกในกรณีที่ผู้ว่าการเห็นว่าผู้นั้นต้องรับผิดให้แจ้งผู้จัดการมรดกหรือทายาทของผู้นั้นชำระค่าสินไหมทดแทนแก่การประปานครหลวงหากได้รับการปฏิเสธหรือเพิกเฉยให้ฝ่ายกฎหมายส่งเรื่องให้พนักงานอัยการเพื่อฟ้องร้องผู้จัดการมรดกหรือทายาทต่อไปข้อ ๒๐กรณีที่ผู้ต้องรับผิดขอผ่อนชำระค่าสินไหมทดแทนให้กำหนดจำนวนเงินที่ขอผ่อนชำระนั้นตามความเหมาะสมโดยคำนึงถึงรายได้ค่าใช้จ่ายในการดำรงชีพตามฐานานุรูปของผู้ต้องรับผิดความรับผิดที่บุคคลนั้นมีอยู่ตามกฎหมายหรือศีลธรรมอันดีและพฤติการณ์แห่งกรณีประกอบด้วยในการให้ผ่อนชำระต้องจัดให้มีผู้คำประกันและในกรณีที่เห็นสมควรจะให้วางหลักฐานประกันด้วยก็ได้ทั้งนี้ ให้เป็นไปตามหลักเกณฑ์และแบบที่กระทรวงการคลังกำหนดโดยอนุโลมข้อ ๒๑ กรณีผู้ต้องรับผิดไม่สามารถชำระหนี้ได้ให้ผู้ว่าการผ่อนผันตามความเหมาะสมตามหลักเกณฑ์ที่กระทรวงการคลังกำหนดโดยอนุโลมและต้องไม่ดำเนินคดีล้มละลายแก่ผู้นั้น แต่ถ้าการที่ไม่สามารถชำระหนี้ได้นั้นเกิดจากการประพฤติชั่วอย่างร้ายแรงของผู้ต้องรับผิดหรือผู้ต้องรับผิดกระทำการใดๆอันเป็นการประพฤติชั่วอย่างร้ายแรงเพื่อให้การประปานครหลวงไม่ได้รับชำระหนี้ครบถ้วนให้ส่งเรื่องให้พนักงานอัยการดำเนินคดีล้มละลายข้อ ๒๒ การประนีประนอมยอมความไม่ว่าจะเกิดขึ้นในขั้นตอนใดต้องได้รับความเห็นชอบจากกระทรวงการคลังก่อนเว้นแต่กระทรวงการคลังจะประกาศกำหนดเป็นอย่างอื่นข้อ ๒๓ให้ผู้ว่าการรักษาการตามข้อบังคับนี้และให้มีอำนาจระเบียบหรือหลักเกณฑ์เพื่อปฏิบัติตามข้อบังคับนี้ประกาศ ณ วันที่ ๑๐ กรกฎาคม พ.ศ. ๒๕๔๑อภัย จันทนจุลกะประธานกรรมการการประปานครหลวงพรพิมล/แก้ไข๒ กรกฎาคม ๒๕๔๕สุเมธ/ปรับปรุง๒๐ กรกฎาคม ๒๕๕๘[๑] ราชกิจจานุเบกษาเล่ม ๑๑๕/ตอนที่ ๙๒ ง/หน้า ๒๓๕/๑๗ พฤศจิกายน ๒๕๔๑